ועדת הכספים, כנסת 20, פרוטוקול מספר 466, 2016-10-06 12:25

משה גפני: אני מחדש את הישיבה בנושא אישור השקעת בעלים בחברת התעשייה הצבאית לישראל בע"מ, "תעש", בהתאם לסעיף 10 לחוק החברות הממשלתיות.

משה גפני: בבקשה, מי מציג את זה?

משה גפני: מאיר.

<מאיר שמרה: כחלק מתהליך ההפרטה של "תעש" – אני מסביר את מבנה התהליך עצמו – אנחנו הקמנו שתי חברות ממשלתיות חדשות.

<מאיר שמרה: אחת מהן נקראת "תעש מערכות".

<מאיר שמרה: העברנו את הפעילות של החברה הישנה לחברה החדשה, והחברה הישנה ששמה "תעש" – אנחנו בתהליכי שינוי שם, שהיא תיקרא בעתיד "נצר השרון" – בכפוף לחתימת השרים, היא חברה שלמעשה הפעילות הישנה, שהיא בעיקר פעילות לא עסקית אלא ציבורית של תביעות, איכות הסביבה, תביעות עובדים, נושא של חקר קרקע, כל מה שהוא לא ברמת הביזנס, כדי לא להכביד על "תעש", נשארת ב"נצר השרון" והקמנו את "תומר".

משה גפני: עוד לא "נצר השרון".

<מאיר שמרה: אמרתי עוד לא "נצר השרון".

<מאיר שמרה: כדי שלא יהיה בלבול, לפחות לא בלקסיקון שלי, תעש הישנה תהפוך ל"נצר השרון", כך תיקרא, לעומת "תעש מערכות" שהיא תעש ברמת הביזנס עם חמש החטיבות, שלוש החטיבות וכו'.

<מאיר שמרה: אם תשאלו על תהליך ההפרטה, אגיד כמה מילים.

מיכל בירן: נשמח.

<מאיר שמרה: אין לי הרבה ידע מלבד להגיד לכם שהחל מינואר, פברואר, נשארנו עם מתמודד אחד שקוראים לו אלביט.

<מאיר שמרה: מצד שני, מבקר המדינה נכנס לתהליך של ביקורת.

<מאיר שמרה: נשאלנו עשרות, אם לא מאות, שאלות, ומסרנו את כל מה שאנחנו יודעים, כולל את המחשבים האישיים שלנו, פתחנו אותם בפני אנשי המבקר.

<מאיר שמרה: דוח עדיין אין, אבל זה כנראה מעיב על התהליך פלוס מריבות או ויכוחים מקצועיים, ענייניים פחות או יותר באוצר.

<מאיר שמרה: כרגע אני יודע שיש כוונה של משרד האוצר למנות עוד שני חברים – אחד משקיף מטעם משרד הביטחון שיושב פה ועוד נציגת אגף תקציבים לוועדה, שהיא ועדת המכרזים שאמונה על ניהול התהליך.

<מאיר שמרה: אני מקווה שכאשר ימנו את האנשים האלה – זה קצת מתמהמה משום מה – ובכפוף לכך שאני גם מקווה שהדוח יושלם, בהנחה שהממצאים שלו יהיו כאלה שיסתמו את הגולל על התהליך - - -

משה גפני: אני הייתי במכללה למנהל בראשון לציון בהרצאה.

משה גפני: דיבר אתי מנכ"ל התעשייה הצבאית, הוא אומר שהולכים להרוויח.

<מאיר שמרה: אז לא צריך הפרטה?

<מאיר שמרה: אמרו לי עכשיו שהוא אומר את זה בקול רם, עד עכשיו זה היה במחשכים.

מכלוף מיקי זוהר: כן, לא צריך הפרטה, לא צריך הפרטה.

משה גפני: הוא לא אמר בחוץ.

מכלוף מיקי זוהר: ההפרטה של "תעש" לא טובה, לא נכונה, מיותרת.

<מאיר שמרה: אותו דיון לפני שעתיים – אני אגיד אותו דבר – בסמכות

<מאיר שמרה: כם - אגב, מתנגד להפרטה - - -

מכלוף מיקי זוהר: אנחנו אתך.

מכלוף מיקי זוהר: בשונה מהדיון הקודם, אנחנו אתך, לא רוצים להפריט את תעש.

משה גפני: ועדת הכספים עברה בשנים האחרונות הרבה ב"תעש".

משה גפני: אנחנו עבדנו בשיתוף פעולה, "תעש" עמדה בסכנת סגירה, היא הגיעה לשפל כלכלי מאוד בעייתי.

משה גפני: לפי דעתנו, אנחנו ועדת הכספים, ואנחנו גם אמרנו לכם את זה, חברה שמייצרת נושאים ביטחוניים זה בכלל דבר בפני עצמו, אני לא מדבר על למעלה מ-3,000 עובדים וכל מה שנלווה לעניין הזה.

משה גפני: מנכ"ל "תעש" לא אמר בקול גדול – יכול להיות שאני טעיתי שאמרתי את זה.

משה גפני: עם כל הכבוד, הוא אמר לי, הוא מרגיש בי בן לוויה שאני אתו כל הזמן ואתכם כל הזמן בעניין הזה, יש חשיבות עצומה לוועדת הכספים בעניין הזה.

משה גפני: אני לא יודע אם אתה זוכר שהיתה ישיבה בערב סוכות כדי שתהיה משכורת לעובדים.

משה גפני: אני גם ביקשתי לשים את זה מיד על סדר היום, מכיוון שאני מבין שזה גם נוגע למשכורות לעובדים.

משה גפני: אני הבנתי כך; אם לא, תגידו לי.

משה גפני: אם החברה באמת מרוויחה, אני לא יודע אם זה נכון או לא נכון, אני לא יודע אם מותר לי להגיד את זה, ואני לא יודע אם הוא אמר לי את זה כדי שאוכל לומר את זה כאן בוועדה, יכול להיות שטעיתי, אבל אני מציע לכם לבדוק עוד פעם את הדבר הזה, לראות אם זה כדאי.

משה גפני: אם לא, אנחנו אישרנו את זה כבר, אנחנו לא חוזרים אחורנית, אבל גם לכם אסור שיהיה מצב שאומרים: גמרנו ואנחנו ממשיכים הלאה.

משה גפני: בואו תסתכלו האם החברה באמת מרוויחה.

מיכל בירן: אפשר לפחות לקיים על זה דיון?

מיכל בירן: גם אם לא מחזירים את המצב, רובנו פה בתמימות דעים - - -

משה גפני: אבל מה נרוויח?

מיכל בירן: מה שאתה מבקש כשאלה, שיבואו, שיחשבו על זה נוכח הנסיבות, שיציגו בפנינו את המצב.

מכלוף מיקי זוהר: בוא נבחן את זה מחדש.

מכלוף מיקי זוהר: אדוני היושב ראש, אני רוצה לומר שאני באמת חושב שצריך לבחון את זה מחדש.

<מאיר שמרה: אם תבקשו עוד דיון.

משה גפני: בינתיים לא החברים קובעים את הדיון, את הדיון קובע יושב הראש.

מכלוף מיקי זוהר: אבל יש לנו קשרים עם יושב הראש.

מכלוף מיקי זוהר: ..

משה גפני: יכול להיות שדברים הולכים להשתנות, גם בתפקיד שלי...

מכלוף מיקי זוהר: גפני, אתה יודע שאם אתה פורש, אני פורש אתך גם.

מכלוף מיקי זוהר: ..

משה גפני: בסדר, אז אתה תצטרך כנראה לפרוש.

משה גפני: .. כל הדבר הזה מתחיל לעצבן אותי.

יוסי יונה: לאור המידע החדש שקיבלנו.

משה גפני: לא רק המידע החדש, גם יש מידע ישן וגם יש מידע ישן.

משה גפני: מתחיל להימאס העניין הזה, אבל כולנו באותו תפקיד.

משה גפני: תבדקו את העניין הזה.

משה גפני: החברים רוצים, גם אני רוצה.

משה גפני: תבדקו את העניין הזה.

משה גפני: אנחנו לא נעשה שום דבר, שלא יהיה בהסכמה.

משה גפני: אני יודע את הרגישות שיש בחברה כלפי העובדים, ועד שהגיעו להסכמות עם ועד העובדים ועם ההסתדרות, אני מודע לעניין הזה.

משה גפני: תבדקו את הדבר, תראו האם יש היתכנות כזאת, מכיוון שאם באמת החברה ניצבת על רגליה – ואני שמח על כך מאוד, אני מברך על כך, אני מברך גם אתכם שהייתם בתוך העניין הזה והובלתם את המהלך שהעמיד את החברה על רגליה – כפי שהחברים אמרו כאן, אני מציע שתבחנו את העניין הזה.

מכלוף מיקי זוהר: להעביר תקציב - - -

משה גפני: תאמין לי, אתה עוד לא יודע מה שהולך לקרות.

משה גפני: אתה איש חכם ואתה יודע הכול, אבל אתה לא יודע מה הולך לקרות.

משה גפני: אתה לא יודע, כשמעלים לי את הסעיף...

יוסי יונה: הוא אמר, שהולך להיות משבר קואליציוני...

משה גפני: לא משבר קואליציוני, עוד יותר גרוע...

משה גפני: אני מציע שתבחנו את העניין הזה.

משה גפני: תאמר מה אתם מבקשים.

<מאיר שמרה: מה שעל המדוכה זאת בקשה שלנו.

<מאיר שמרה: בגדול, יש תכנית לתקצב את "נצר השרון".

<מאיר שמרה: תעש הישנה או איך שלא תקרא לה, היא חברה שנסמכת על תקציב המדינה, חברה שהיקף כוח האדם בה שמונה, תשעה עובדים סך הכול, רוב רובם מומחי תוכן לאותם נושאים של תביעות עובדים, איכות הסביבה וכדומה.

<מאיר שמרה: אחרי משא ומתן ממושך שנעשה עם החברה, בכפוף להחלטת הפרטה שמי שיקבע את ההון שלה וכו' זה גורמי המדינה, בתקצוב של עד שמונה מיליון שקל וחצי לשנה; בתוך הדילמה הזאת של אגף תקציבים – לא שלנו, כי אני הייתי כן בעד לתקצב אותם לשלוש שנים, כן הפרטה, לא הפרטה ואיפה הדברים עומדים – אגף תקציבים התעקש ללכת רק על תקצוב חלקי לשנה ראשונה בלבד.

<מאיר שמרה: עם זה אנחנו פה, בקשה לתקצוב של שבעה מיליון וחצי.

משה גפני: בלי הכסף הזה אתם לא יכולים לשלם משכורת?

<מאיר שמרה: כשאנחנו הקמנו את החברה "תעש מערכות", דרשנו כחלק מהסכמי היסוד, הסכמי הפיצול מ"תעש מערכות", להשאיר חמישה מיליון שקל בקופה.

<מאיר שמרה: אלה הכספים שאפשרו להם מינואר עד עכשיו להתממן.

<מאיר שמרה: זה מונע מלעשות דברים אחרים – נושא של פיילוט ודברים מסוימים שכן צריכים להיעשות בתחומי איכות הסביבה.

<מאיר שמרה: אני מניח שהכסף אמור להיגמר להם בחודשים הקרובים, בחודש, חודשיים הקרובים, אני צודק?

<רון אורן: אני המנכ"ל בפועל של תעש נצר השרון.

<רון אורן: כמו שמאיר אמר, אנחנו היום חברה של שבעה איש, אמורים לגדול ל-10 אנשים.

<רון אורן: אנחנו חברה מתוקצבת, כאשר אחרי דיונים רבים עם האוצר, אגף תקציבים וחשב כללי הגענו לסכום שנתי.

<רון אורן: הסכום הזה לא התקבל עד עצם היום הזה, ואנחנו בעצם חיים על סכום של חמישה מיליון שקל, שהושאר לנו ביום הפיצול.

<רון אורן: הסכום הזה הולך ומסתיים.

משה גפני: מתי?

<רון אורן: הסכום הזה אמור להסתיים לקראת חודש נובמבר, כאשר אנחנו ביקשנו את הסכום של שבעה מיליון וחצי שקל, היה ולא נותנים לנו מראש את כל הסכומים שביקשנו, כאשר הוא מיועד – אל"ף, לתקציב שוטף של החברה – מדובר במשכורות לעובדים, מדובר בהוצאות תקורה, הקמה של מערך ביטוחי.

משה גפני: אם אנחנו לא מאשרים את הכסף הזה, בנובמבר לא תהיה משכורת?

<רון אורן: נכון.

משה גפני: יש מישהו שרוצה להתייחס לעניין?

משה גפני: אישור השקעת בעלים בחברת התעשייה הצבאית לישראל בע"מ ("תעש", "החברה"), בהתאם לסעיף 10 לחוק החברות הממשלתיות, התשל"ה-1975, מי בעד אישור הבקשה?

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: הצבעה בעד – כולם נגד – אין הפנייה לאישור השקעת בעלים בחברת התעשייה הצבאית לישראל בע"מ ("תעש", "החברה"), בהתאם לסעיף 10 לחוק החברות הממשלתיות, התשל"ה-1975, אושרה.

משה גפני: הבקשה אושרה.

משה גפני: תודה רבה, גמר חתימה טובה.